ධනවාදය : ආපසු හැරවිය නොහැකි ව්‍යුහාත්මක අර්බුදයක | Capitalism : in an irreversible structural crisis
Channel: RED PARTY
Date: 07/09/2020

ප්‍රාග්ධන පද්ධතිය ගෝලීය පද්ධතියක් ලෙස එහි ඉතිහාසයේ ප්‍රතිවිරෝධීම අවධියට ඇතුළුවී ඇති අතර එය නැවත පිටවී ගත නොහැකි පද්ධතිගත ව්‍යුහාත්මක අර්බුදයක සිරවෙමින් ඇත. ගෝලීය ආර්ථික වර්ධන වේගය අවම මට්ටමක හෝ පවත්වා ගැනීමට ඇති දුෂ්කරතාවය තුළ ලෝක ප්‍රාග්ධන පද්ධතියම සිරවෙමින් ඇත. විරැකියාව ඉහළ යාමේ තර්ජනය, මිලියන ගණන් ජනයාගේ ජීවන තත්ත්වයන් ප්‍රසාරණය නොවීම හෝ කඩාවැටීම, ආර්ථික වර්ධන වේගය අඩු තත්ත්වය තුළ ලාභදායි ආයෝජන අවස්ථා හිඟකම නිසා විකල්පයක් ලෙස මූල්‍ය සමපේක්ෂණයේ ක්ෂේත්‍රයට ඇදී යන ප්‍රාග්ධනය මගින් ඇති කරන මූල්‍ය අර්බුද නිරන්තර වීම යනාදී ලක්ෂණවලින් සමකාලීන දෛනික ජීවිතය ඩගැස්වෙමින් ඇත. ප්‍රාග්ධන ප්‍රසාරණයට අනිවාර්ය බාධාවක් බවට අවිවාදාත්මකව පිළිගන්නා ගෝලීය උණුසුම වැඩිවීමත් ඇතුළුව පාරිසරික සීමාවන් පසෙක තැබුවද, ප්‍රමාණවත් වෙළඳපොල ඉල්ලුම, තාක්ෂණයේ භූගෝලීය/භූ දේශපාලනික ව්‍යාප්තිය යනාදියෙන් පැන නගින බාධාවන් තව තවත් තීව්‍ර වීමට ඉරණම්ව ඇත. අඛණ්ඩ ප්‍රාග්ධන ප්‍රසාරණයටත්, ගෝලීය ධනපති පන්තියේ අඛණ්ඩ ආධිපත්‍යයටත් එරෙහිව ඉන් ඉතා අවාසිදායක ජීවන කොන්දේසි කරා තල්ලු කෙරෙන හා අසහනයට පත්වෙන මිලියන ගණන් ජන කණ්ඩායම්වලින් කිසිදු තීරණාත්මක දේශපාලන බාධාවක් එල්ල නොවන බවට වන උපකල්පිත තත්ත්වයක් යටතේ පවා ගත්විට ඉහත ව්‍යුහාත්මක බාධාවලින් ප්‍රාග්ධන පද්ධතියට ගැළවුමක් නැත.